DF's formand vil betale støtten til partiets sommergruppemøder i 2014 og 15 tilbage til EU.

Det skriver han i sit ugentlige nyhedsbrev.

'Og som jeg også tidligere har sagt: Penge, der måtte være kommet DF i Danmark til gavn, men hvor vurderingen er, at vi ikke måtte have draget gavn heraf, betales tilbage. Uanset om vi i den konkrete sag måtte have en anden vurdering. Tvivlen vil gøre, at vi betaler tilbage. Så kan vi efterfølgende tage debatten om, hvorvidt DF er blevet hårdere vurderet end andre i forhold til, hvad man kan bruge midler fra EU til europæiske partier til.

Det betyder derfor også, at de ca. 200.000 kr. fra MELD til DF’s sommergruppemøder i 2014 og 2015 betales tilbage' skriver han.

Tilbagebetalingen fra DF-toppen kommer efter Ekstra Bladet i går kunne afsløre, at Dansk Folkeparti har malket EU-kassen for netop 200.000 kroner til partiets sommergruppemøder ved at kalde de årligt tilbagevendende møder for sommerkonferencer i skandalepartiet Meld, der havde Morten Messerschmidt som formand i en årrække.

Læs Ekstra Bladet omfattende afsløring fra i går her:

Se også: EU-penge betalte DF-toppens sommerophold

Det er ikke første gang Dansk Folkeparti må betale penge tilbage til EU's fælleskasse.

Tidligere har EU krævet 2,9 million kroner retur fra Meld, heraf har DF betalt 1,6 mio. kroner.

Dermed er DF's samlede tilbagebetaling til EU i forbindelse med skandalesagen nu oppe på 1,8 mio. kroner.

Dagens tilbagebetaling kommer efter parlamentets pressechef i dag meddelte Ekstra Bladet, at EU i dag eller i morgen vil afkræve svar fra DF's nye gruppeformand i Bruxelles Anders Vistisen om, hvorfor DF brugte EU-midler til at betale for sommergruppemøder.

Grafikken er fjernet på grund af opdateringer på sitet.

Herunder kan du se det fiktive program for sommergruppemødet i Kolding 2014, som Morten Messerschmidt indsendte til EU. I det blå felt ses virkelighedens program som afsløret af Ekstra Bladets kortlægning.